Diari Oficial de la Generalitat Valenciana


Sumari del DOGV 5563, del 25-07-2007 (2007/9559)

RESOLUCIÓN de 17 de julio de 2007, del Director General de Relaciones con Les Corts y Secretariado del Consell, de la Conselleria de Presidencia de la Generalitat, por la que se dispone la publicación del Convenio entre la Generalitat (Conselleria de Cultura, Educación y Deporte) y el Ayuntamiento de Simat de la Valldigna, para la creación de una Escuela de Educación Infantil de primer ciclo, de titularidad municipal, en la citada localidad.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5563

Data del DOGV
:   25-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9559


Data del document
:   17-07-2007

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * Conselleria Cultura, Educació i Esport
    * Simat de la Valldigna
    * cooperació administrativa
    * administració local
    * educació preescolar

RESOLUCIÓN de 17 de julio de 2007, del Director General de Relaciones con Les Corts y Secretariado del Consell, de la Conselleria de Presidencia de la Generalitat, por la que se dispone la publicación del Convenio entre la Generalitat (Conselleria de Cultura, Educación y Deporte) y el Ayuntamiento de Simat de la Valldigna, para la creación de una Escuela de Educación Infantil de primer ciclo, de titularidad municipal, en la citada localidad. [2007/9559]  
La Generalitat (conselleria de Cultura, Educació i Esport) i l'Ajuntament de Simat de la Valldigna, el 28 de juny de 2007,  
han subscrit, després de la tramitació prèvia reglamentària, el 28 de juny de 2007, el Conveni per a la creació d'una Escola d'Educació Infantil de primer cicle, de titularitat municipal, en la citada localitat, i en compliment del que establix la clàusula novena del conveni, cal publicar-lo en el Diari Oficial de la Comunitat Valenciana, i ha quedat en el Registre de Convenis amb el número 0993/2007, i que figura com a annex d'esta resolució.  
València, 17 de juliol de 2007.- El director general de Relacions amb les Corts i Secretariat del Consell: Angel Mompó Romero.  
Conveni entre la Generalitat (conselleria de Cultura, Educació i Esport) i l'ajuntament de Simat de la Valldigna, per a la creació d'una escola d'Educació Infantil de primer cicle, de titularitat municipal, en la citada localitat.  
València, 28 de juny de 2007  
Reunits  
D'una part, Alejandro Font de Mora Turón, conseller de Cultura, Educació i Esport, en nom i representació de la Generalitat, en virtut de l'acord adoptat pel Consell, el dia 4 de maig de 2007.  
De l'altra part, Vicente Palomares Andrés, alcalde-president de l'Ajuntament de Simat de la Valldigna, facultat per a este acte per acord del Ple del citat Ajuntament del dia 2 d'agost de 2006, i assistit pel secretari de la corporació.   
Manifesten  
1. L'Ajuntament de Simat de la Valldigna va acordar sol·licitar la creació d'una escola d'Educació Infantil de la seua titularitat a Simat de la Valldigna, dins del marc educatiu establit per la Llei Orgànica 2/2006, de 3 de maig, d'Educació (BOE nº 106 de 04/05/06).  
2. La disposició addicional segona, punt 2, de la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació, establix que la creació de centres docents públics, els titulars dels quals siguen les corporacions locals, es realitzarà per conveni entre l'administració educativa competent i les corporacions.  
3. El Servici de Projectes i Construccions Educatives ha emés informe favorable a allò que s'ha sol·licitat, ja que s'ajusta a allò que s'ha disposat en la normativa aplicable als requisits mínims dels centres que impartisquen ensenyaments de règim general no universitaris.  
4. El 10 de gener de 2005, la Direcció General d'Ensenyament va dictar resolució per la qual s'aprovava la proposta d'instal·lacions i ús educatiu dels espais reflectits en els plans presentats per a la creació de la mencionada escola.  
5. La Unitat Tècnica de la Direcció Territorial de Cultura, Educació i Esport ha emés informe favorable en el seu respectiu àmbit competencial.  
6. Vist el compromís per part de l'Ajuntament de Simat de la Valldigna d'aportar la relació de professors i titulacions respectives, abans de l'inici de les activitats educatives corresponents, de conformitat amb la legislació aplicable.  
Per això, en virtut de les competències que atorga el Reial Decret 2.093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i la Llei 7/1985, de 2 d'abril, Reguladora de les Bases de Règim Local, la conselleria de Cultura, Educació i Esport i l'Ajuntament de Simat de la Valldigna, acorden subscriure el present conveni atenent les següents,  
Clàusules  
Primera  
L'objecte del present conveni és la creació de l'escola d'Educació Infantil de primer cicle a Simat de la Valldigna, de titularitat íntegrament municipal, d'acord a la disposició addicional segona, punt 2, de la Llei Orgànica 8/1985, de 3 juliol, Reguladora del Decret a l'educació (LODE) (BOE nº 159 de 04/07/1985), amb les característiques, ensenyaments i configuració que s'indiquen:  
Denominació genèrica: Escola d'Educació Infantil Municipal.  
Denominació específica: municipal.  
Domicili: c/ Ausiàs March, 3.  
Localitat: Simat de la Valldigna.  
Província: València.  
Codi: 22423396  
Titular: Ajuntament de Simat de la Valldigna.  
Ensenyaments: Educació Infantil de primer cicle.  
Capacitat: 3 unitats amb màxim de 43 llocs escolars, distribuïts de la següent manera,  
\* 1 unitats per a xiquets 1-2 anys amb 13 llocs escolars.  
\* 2 unitats per a xiquets 2-3 anys amb 30 llocs escolars.  
Segona  
Esta escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 19/1992, de 17 de febrer (DOGV de 19 de febrer).  
Tercera  
Correspon al titular de l'escola d'Educació Infantil de primer cicle la dotació pressupostària necessària per a les despeses derivades del personal docent i no docent, així com del funcionament del citat centre, independentment de la possibilitat de concórrer a totes les convocatòries públiques que realitze la conselleria de Cultura, Educació i Esport per a la concessió de subvencions o ajudes econòmiques als centres d'Educació Infantil.  
Quarta  
L'escola d'Educació Infantil se sotmetrà a l'autoritat de la conselleria de Cultura, Educació i Esport i de la Inspecció Educativa en els termes previstos en el títol VII de la Llei Orgànica 2/2006, de 3 de de maig, d'Educació, que regula la inspecció del sistema educatiu i la resta de normativa de desenrotllament que poguera dictar-se sobre la dita matèria.  
Quinta  
El titular de l'escola es compromet a:  
a) Complir el que establix sobre òrgans de govern dels centres públics, el capítol V del títol V de la Llei Orgànica 2/2006, de 3 de maig, d'Educació.  
b) Complir la normativa aplicable que establix els requisits mínims dels centres que impartisquen ensenyaments de règim general.  
c) Seguir les directrius acadèmiques de l'administració educativa per als centres dependents de la conselleria de Cultura, Educació i Esport, així com a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la conselleria de Cultura, Educació i Esport els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes i tots els documents de caràcter acadèmic i administratiu que es generen.  
Sexta  
El present conveni entrarà en vigor el mateix dia de la seua firma; no obstant això, els seus efectes s'entendran referits a l'inici del curs acadèmic 2006/2007.  
Sèptima  
Qualsevol modificació que es produïsca en els ensenyaments, instal·lacions i la resta de requisits mínims que, segons la normativa aplicable ha de reunir el centre, serà notificada a l'administració educativa, la qual instruirà el corresponent expedient que es tramitarà per similitud conforme al procediment regulat en el títol IV del Reial Decret 332/92, de 3 d'abril. Finalitzarà la seua aprovació per orde del conseller de Cultura, Educació i Esport.   
Octava  
El present conveni tindrà una duració indefinida i es podrà extingir, no obstant això, per qualsevol de les causes següents:  
a. Per mutu acord de les parts.  
b. Per incompliment de les obligacions assumides per l'ajuntament.  
c. Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d. Per canvi de titularitat del centre o cessament de les activitats.  
Esta extinció serà efectiva a partir del final del curs escolar en què se'n produïsca la causa.  
En els supòsits prevists en els punts b. i d. l'extinció requerirà la comunicació prèvia de la conselleria al titular de l'escola.  
Novena  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Comunitat Valenciana.  
Com a prova de conformitat i perquè en quede constància, firmen les dos parts el present conveni en el lloc i data consignats anteriorment.  
El conseller de Cultura Educació i Esport: Alejandro Font de Mora Turón.  
L'alcalde-president de l'Ajuntament de Simat de la Valldigna:Vicente Palomares Andrés.  
Davant meu:  
El secretari de l'Ajuntament de Simat de la Valldigna: Aurelio Sansixto Bonet.